Billy Idol
<s>Billy Idol, rođen kao William Michael Albert Broad (Stanmore, Middlesex, 30. studenog 1955.) je engleski glazbenik.</s><s>Postaje popularan članstvom u londonskom punk sastavu Generation X. Samostalnu karijeru nastavlja u SAD-u tijekom osamdesetih, postavši jednom od prvih zvijezda glazbene televizijske postaje MTV.</s>

<s>Karijera 
Glazbenu karijeru počinje 1976. pridruživanjem punck sastavu Siouxsie and the Banshees.</s><s>Ubrzo ih napušta i pridružuje se sastavu Chelsea kao gitarist.</s><s>Nedugo nakon toga, skupa Tonyem Jamesom napušta sastav i utemeljuju novi sastav, Generation X u kojem Billy Idol preuzima ulogu pjevača.</s><s>Objavljuju tri albuma: Generation X (1978.), Valley of the Dolls (1979.) i Kiss Me Deadly (1981.) Nakon zadnjeg albuma sastav prestaje s radom, a Billy Idol seli u New York i nastavlja samostalnu karijeru.</s>

<s>Prvi uradak, EP Don't Stop objavljuje 1981. na kojem su i danas popularne pjesme "Dancing with Myself" te "Mony, Mony".</s>

<s>Album prvjenac Billy Idol izdaje 1982. s kojeg su poznate pjesme "Hot in the City" i "White Wedding".</s><s>Ovim albumom počinje dugogodišnju suradnju sa Steveom Stevensom.</s>

<s>Drugi studijski album, Rebel Yell veliki je komercijalni uspjeh kojim potvrđuje status zvijezde u SAD.</s><s>Album je doživio multiplatinastu nakladu, a hitovi s albuma su "Rebel Yell", "Flesh for Fantasy", "Eyes Without a Face" te "Catch My Fall".</s>

<s>Hitove prva tri studijska albuma objavljuje 1985. na kompilaciji Vital Idol.</s>

<s>Sljedeće godine (1986.) izdaje novi studijski album, Whiplash Smile.</s><s>Poznate pjesme s albuma su "To Be a Lover", "Don't Need a Gun" te "Sweet Sixteen", pjesma country prizvuka i jedna od rijetkih njegovih balada.</s><s>Ubrzo Steve Stevens kreće u samostalnu karijeru, prekidajući suradnju s Billyem Idolom.</s>

<s>Novu kompilaciju hitova, Idol Songs: 11 of the Best izdaje 1988.</s>

<s>Novi studijski album Charmed Life izdaje 1990.</s><s>Hitovi s albuma su "L.A. Woman" (obrada pjesme sastava The Doors iz 1971.) i "Cradle of Love".</s>

<s>Sljedećim studijskim albumom Cyberpunk, izdanim 1993. nastavlja se silazna putanja karijere odlaskom Stevensa.</s><s>Iako je album tehnički bio ispred svog vremena, nije bio osobito popularan, a jedini hit s albuma je pjesma "Shock to the System".</s>

<s>Dugogodišnju stanku (dijelom uzrokovanu ovisnošću o drogama) prekida 2001. izdavanjem kompilacije hitova Greatest Hits.</s><s>Na albumu se nalazi obrada pjesme sastava Simple Minds "Don't You (Forget About Me)", a ponovno počinje suradnja sa Steveom Stevensom.</s>

<s>VH1 Storytellers je akustični album izdan 2002., a snimljen je za emisiju glazbene postaje VH1.</s>

<s>Nakon punih 12 godina (2005.) snima i izdaje studijski album Devil's Playground.</s><s>Hit s albuma je pjesma "Scream".</s>

<s>Happy Holidays je album Božićne tematike izdan 2006.</s><s>Album se sastoji od tradicionalnih i originalnih pjesama.</s>

<s>The Very Best of Billy Idol: Idolize Yourself je kompilacija hitova izdana 2008.</s><s>Osim starih hitova, sadrži i dvije neobjavljene pjesme, "John Wayne" i "New Future Weapon".</s>

<s>Billy Idol je nastupio u Hrvatskoj 2010. na T-Mobile INmusic festivalu.</s>

<s>Diskografija 
 Don't Stop (EP) (1981.)
 Billy Idol (1982.)
 Rebel Yell (1983.)
 Vital Idol (1985.)
 Whiplash Smile (1986.)
 Idol Songs: 11 of the Best (1988.)
 Charmed Life (1990.)
 Cyberpunk (1993.)
 Greatest Hits (2001.)
 VH1 Storytellers (2002.)
 Devil's Playground (2005.)
 Happy Holidays (2006.)
 The Very Best of Billy Idol: Idolize Yourself (2008.)
 Kings & Queens of the Underground (2014.)</s>

<s>Vanjske poveznice 
 Službena stranica
Britanski muzičari
Britanski pjevači</s>

